ai4bharat/Pralekha huggingface dataset:
సాంఘిక న్యాయం, మరియు సాధికారత మంత్రిత్వ శాఖ
యాంత్రిక పారిశుద్ధ్య వ్యవస్థ కోసం జాతీయ కార్యాచరణ ప్రణాళిక
దేశవ్యాప్తంగా మురుగు, మరుగుదొడ్ల శుభ్రత కార్మికులను గుర్తించి, వారికి తగిన రక్షణ పరికరాలు, మురుగు & మరుగుదొడ్లను శుభ్రపరిచే యాంత్ర పనిముట్లను అందించడానికి ప్రభుత్వం 'నేషనల్ యాక్షన్ ఫర్ మెకనైజ్డ్ శానిటేషన్ ఎకోసిస్టమ్'  అనే కొత్త పథకాన్ని రూపొందించింది.
ఎస్ఆర్ఎంఎస్ కింద, 641 సఫాయి కర్మచారీల ద్వారా, 286 పారిశుద్ధ్య సంబంధిత పరికరాలు/ప్రాజెక్టుల కోసం రూ.22.93 కోట్ల మూలధన రాయితీ భారత ప్రభుత్వం విడుదల చేయబడింది.
30.06.2023 నాటికి, స్వచ్ఛత ఉద్యమి యోజన  కింద 2,509 మంది లబ్ధిదారులకు యాంత్రిక శుభ్రత పరికరాలు/వాహనాల కొనుగోలు కోసం 'నేషనల్ సఫాయి కర్మచారీస్ ఫైనాన్స్ అండ్ డెవలప్మెంట్ కార్పొరేషన్'  రూ. 86.84 కోట్ల రుణాలను విడుదల చేసింది. రాష్ట్ర స్థాయి సంస్థలకు ఈ రుణాలను మంజూరు చేసింది.
కేంద్ర సామాజిక న్యాయం, సాధికారత శాఖ సహాయ మంత్రి శ్రీ రాందాస్ అథవాలే ఈ రోజు రాజ్యసభలో లిఖితపూర్వక సమాధానం రూపంలో ఈ సమాచారాన్ని అందించారు.
ప్రధాన మంత్రి కార్యాలయం
పంజాబ్లోని హోషియార్పూర్లో ప్రమాదంపై ప్రధానమంత్రి సంతాపం
పీఐబీ ఢిల్లీ ద్వారా 2023 ఏప్రిల్ 14న ఉదయం 8:46 గంటలకు పోస్ట్ చేయబడినది
పంజాబ్లోని హోషియార్పూర్లో సంభవించిన ప్రమాదంలో ప్రాణనష్టం వాటిల్లడంపై ప్రధానమంత్రి శ్రీ నరేంద్ర మోదీ తీవ్ర దిగ్భ్రాంతి వ్యక్తం చేశారు. ఈ దుర్ఘటనలో బాధిత కుటుంబాలకు ప్రధానమంత్రి జాతీయ సహాయ నిధి నుంచి పరిహారం మంజూరుకు ఆమోదం తెలిపారు.
ఈ మేరకు ప్రధానమంత్రి కార్యాలయం ఒక ట్వీట్ ద్వారా పంపిన సందేశంలో:
“పంజాబ్లోని హోషియార్పూర్లో ప్రమాదం వల్ల ప్రాణనష్టం సంభవించడంపై ప్రధానమంత్రి నరేంద్ర మోదీ PM @narendramodi తీవ్ర దిగ్భ్రాంతి వ్యక్తం చేశారు. ఈ దుర్ఘటనలో మృతుల కుటుంబాలకు ప్రధానమంత్రి జాతీయ సహాయ నిధినుంచి తలా ₹2 లక్షల వంతున, క్షతగాత్రులకు ₹50వేల చొప్పున మంజూరు చేసేందుకు ఆమోదించారు” అని పేర్కొంది.
(
సమాచార, ప్రసార మంత్రిత్వ శాఖ
జాతీయ హెల్ప్ లైన్ నెంబర్లకు ప్రాచుర్యం కల్పించడానికి సూచనలు
సమాచార, ప్రసార మంత్రిత్వ శాఖ అన్ని ప్రైవేట్ టెలివిజన్ ఛానెళ్లకు టిక్కర్ ద్వారా లేదా తగిన మార్గాల ద్వారా జాతీయ హెల్ప్లైన్ నంబర్లపై అవగాహన కల్పించడానికి ప్రత్యేకించి ప్రైమ్ టైం లో ప్రచారం కల్పించడానికి సలహా సూచనలను జారీ చేసింది.
|
|
1075
|
|
కేంద్ర ఆరోగ్య కుటుంబ సంక్షేమ మంత్రిత్వ శాఖ జాతీయ హెల్ప్ లైన్ నెంబర్
|
|
1098
|
|
కేంద్ర మహిళా శిశు అభివృద్ధి మంత్రిత్వ శాఖ కింద ఉన్న చైల్డ్ హెల్ప్ లైన్ నెంబర్.
|
|
14567
|
|
కేంద్ర సామజిక న్యాయం, సాధికార మంత్రిత్వ శాఖ వృద్ధుల హెల్ప్ లైన్ నెంబర్

|
|
08046110007
|
|
మానసిక సమస్యలకు సంబంధించిన నిమ్హాన్స్ హెల్ప్లైన్ నెంబర్
ఈ జాతీయ హెల్ప్లైన్ నంబర్లు పౌరుల ప్రయోజనం కోసం ప్రభుత్వం సృష్టించాయి మరియు ప్రచారం చేశాయి.
గత కొన్ని నెలలుగా, ముద్రణ, టీవీ, రేడియో, సోషల్ మీడియాతో సహా వివిధ మాధ్యమాలు, మీడియా ప్లాట్ఫారమ్ల ద్వారా కోవిడ్ చికిత్స ప్రోటోకాల్, కోవిడ్ తగిన ప్రవర్తన మరియు టీకా అనే మూడు కీలకమైన అంశాలపై అవగాహన కల్పించడం కోసం ప్రభుత్వం తగు సూచనలు చేసింది. ప్రజలకు అవగాహనను కలిపించడం ద్వారా ఈ అంటువ్యాధిని ఎదుర్కోవడంలో ప్రభుత్వం చేస్తున్న ప్రయత్నాలను భర్తీ చేయడంలో ప్రైవేట్ టీవీ ఛానెల్స్ ఒక ముఖ్యమైన పాత్ర పోషించినందుకు అడ్వైజరీ ప్రశంసిస్తుంది. పైన పేర్కొన్న మూడు సమస్యల గురించి ప్రజలలో ఇంకా చైతన్యం తేవడానికి మరింత అవగాహన పెంచడానికి, నాలుగు జాతీయ స్థాయి హెల్ప్లైన్ సంఖ్యలపై అవగాహన పెంచాలని, ప్రైవేట్ టీవీ ఛానెళ్లకు తగు సూచనలు చేయాలనీ అడ్వైజరీ ద్వారా విజ్ఞప్తి చేశారు.
పర్యటక మంత్రిత్వ శాఖ
స్వదేశ్ దర్శన్ పథకం కింద పర్యాటక సంబంధిత మౌలిక సదుపాయాల అభివృద్ధి కోసం గ్రామీణ సర్క్యూట్ ను థీమాటిక్ సర్క్యూట్ ల్లో ఒకటిగా గుర్తించడం జరిగింది: శ్రీ జి.కిషన్ రెడ్డి
పర్యాటక మంత్రిత్వ శాఖకు చెందిన స్వదేశ్ దర్శన్ పథకం కింద పర్యాటక సంబంధిత మౌలిక సదుపాయాల అభివృద్ధి కొరకు గ్రామీణ సర్క్యూట్ థీమాటిక్ సర్క్యూట్ ల్లో ఒకటిగా గుర్తించబడింది. ఈ మార్గదర్శకాలు దేశంలో గ్రామీణ పర్యాటక సంబంధిత మౌలిక సదుపాయాల అభివృద్ధి కోసం రాష్ట్ర ప్రభుత్వాలు/ కేంద్రపాలిత ప్రాంతాల అడ్మినిస్ట్రేషన్ లకు ఆర్థిక సహాయాన్ని అందిస్తాయి.
ఇంకా, గ్రామీణాభివృద్ధి మంత్రిత్వ శాఖ తెలియజేసినట్లుగా, అమలులో ఉన్న గ్రామీణాభివృద్ధి పథకాలలో శ్యామా ప్రసాద్ ముఖర్జీ రూర్బన్ మిషన్  ఒకటి. ఎస్ పిఎమ్ ఆర్ ఎమ్ 21 ఫిబ్రవరి 2016న దేశంలో స్థిరమైన మరియు సమతుల్య ప్రాంతీయ అభివృద్ధికి దారితీసే ఆర్థిక, సామాజిక మరియు మౌలిక సదుపాయాలను అందించడం ద్వారా ఎంచుకున్న గ్రామీణ ప్రాంతాలను క్లస్టర్ రూపంలో సామాజికంగా, ఆర్థికంగా మరియు భౌతికంగా స్థిరమైన ప్రాంతాలుగా మార్చే ప్రయత్నాలతో ప్రారంభించబడింది.
ఎస్ పిఎమ్ ఆర్ ఎమ్ కింద, క్లస్టర్లు ప్రత్యేకంగా టూరిజం క్లస్టర్లుగా అభివృద్ధి చేయబడవు, బదులుగా మిషన్ క్లస్టర్ల సమగ్ర అభివృద్ధిపై దృష్టి పెడుతుంది మరియు వాంఛనీయ స్థాయి అభివృద్ధిని ధృవీకరిస్తుంది.. క్లస్టర్ అభివృద్ధికి కావాల్సినవిగా 21 భాగాలు సూచించబడ్డాయి. 21 అంశాలలో, పర్యాటక ప్రాంతాల సుందరీకరణ, పర్యాటక ప్రదేశాలలో మౌలిక సదుపాయాల అభివృద్ధి, పర్యాటకం కోసం తీర్థయాత్ర అభివృద్ధి, పర్యాటక పార్కుల నిర్మాణం, వారసత్వ అభివృద్ధి వంటి వివిధ కార్యకలాపాల కోసం సిజిఎఫ్ మరియు కన్వర్జెన్స్ కింద రాష్ట్రాలు / కేంద్రపాలిత ప్రాంతాలు పెట్టుబడులను ఆమోదించిన ప్రధాన భాగాలలో ఒకటి. 32 రాష్ట్రాలు/కేంద్రపాలిత ప్రాంతాలు  కవర్ చేసే మొత్తం 103 క్లస్టర్ లు సిజిఎఫ్ కింద మరియు టూరిజం ప్రమోషన్ కింద కన్వర్జెన్స్ కింద రూ.492.31 కోట్ల పెట్టుబడిని ఆమోదించాయి. దేశంలో టూరిజం ప్రమోషన్ కాంపోనెంట్  కింద ఆమోదించబడ్డ క్లస్టర్ ల వారీగా పెట్టుబడి అనుబంధం-2 వద్ద ఉంది.
జార్ఖండ్ రాష్ట్రానికి సంబంధించినంత వరకు, ఎస్ పిఎమ్ ఆర్ ఎం కింద కేటాయించిన 15 క్లస్టర్లలో, ఎనిమిది క్లస్టర్లు రూ.14.44 కోట్ల ఆమోదంతో పర్యాటక అభివృద్ధి భాగాలను గుర్తించాయి మరియు ఛత్తీస్ గఢ్ విషయానికి వస్తే, మిషన్ కింద టూరిజం కాంపోనెంట్ కింద ఒక క్లస్టర్ కు రూ.0.49 కోట్లు ఆమోదించబడ్డాయి.
ఈ విషయాన్ని పర్యాటక శాఖ మంత్రి శ్రీ జి. కిషన్రెడ్డి ఈరోజు లోక్సభలో లిఖితపూర్వకంగా సమాధానం లో తెలియజేశారు.
భారీ పరిశ్రమల మంత్రిత్వ శాఖ
పరిశ్రమ సమగ్ర, నిరంతర అభివృద్ధికి కేంద్రం చర్యలు
ప్రభుత్వం, ఒక విధాన నిర్ణేతగా, పరిశ్రమ సమగ్ర ,నిరంతర అభివృద్ధి కోసం చర్యల ప్యాకేజీ ద్వారా ఆర్థిక వ్యవస్థ వేగాన్ని కొనసాగించడానికి, మెరుగుపరచడానికి ప్రయత్నిస్తుంది. ఆటో సెక్టార్ కు మద్దతు ఇవ్వడానికి ఇటీవల ఈ దిగువ చర్యలు తీసుకున్నారు.
అధునాతన ఆటోమోటివ్ టెక్నాలజీ ఉత్పత్తుల దేశీయ తయారీని పెంచడానికి, ఆటోమోటివ్ తయారీ విలువ గొలుసులో పెట్టుబడులను ఆకర్షించడానికి ఐదు సంవత్సరాల కాలంలో రూ. 25,938 కోట్ల బడ్జెట్ వ్యయంతో భారతదేశంలో ఆటోమొబైల్ ఆటో కాంపోనెంట్స్ పరిశ్రమ కోసం ఉత్పత్తి లింక్డ్ ఇన్సెంటివ్  పథకానికి ప్రభుత్వం ఆమోదం తెలిపింది.
దేశంలో బ్యాటరీ ధరలను తగ్గించడానికి దేశంలో అడ్వాన్స్ డ్ కెమిస్ట్రీ సెల్  తయారీ కోసం ప్రొడక్షన్ లింక్డ్ ఇన్సెంటివ్  పథకానికి ప్రభుత్వం 2021 మే 12న ఆమోదం తెలిపింది.బ్యాటరీ ధర తగ్గడం వల్ల ఎలక్ట్రిక్ వాహనాల ఖర్చు తగ్గుతుంది. వాటి అమ్మకాలు పెరుగుతాయి.
పాత , పనికి రాని వాహనాలను తొలగించడానికి స్వచ్ఛంద వెహికల్ స్క్రాపింగ్ పాలసీ ప్రకటన
ఎంఎస్ ఎంఈ అభివృద్ధి చట్టం పరిధిలోకి వాహనాల టోకు, రిటైల్ వాణిజ్యం , మరమ్మతు
2021-22 బడ్జెట్ లో మొత్తం రూ.18,000 కోట్ల వ్యయంతో ప్రజా రవాణా బస్సు సర్వీస్ లను పెంచడానికి మద్దతు ఇచ్చే పథకానికి ఆమోదం
ఇథనాల్, ఫ్లెక్స్ ఇంజిన్, సిఎన్ జి, ఎల్ పిజి, గ్రీన్ హైడ్రోజన్ , ఎలక్ట్రిక్ వాహనాలను ప్రోత్సహించడానికి ప్రభుత్వం ఈ క్రింది చర్యలు తీసుకుంది:
ఫ్లెక్స్ ఫ్యూయల్ ఇంజిన్ ,కాంపోనెంట్ ల కోసం ఆటోమొబైల్స్ ,ఆటో కాంపోనెంట్ లకు
పిఎల్ ఐ స్కీం కింద ప్రోత్సాహకాలు.
సిఎన్ జి , ఎల్ పిజి పార్టులు ,కాంపోనెంట్ ల కోసం ఆటోమొబైల్స్, ఆటో కాంపోనెంట్ లకు పిఎల్ ఐ స్కీం కింద ప్రోత్సాహకాలు.
హైడ్రోజన్ ఫ్యూయల్ సెల్ వెహికల్స్ , వాటి కాంపోనెంట్ ల కోసం ఆటోమొబైల్స్ ,ఆటో కాంపోనెంట్ లకు పి ఎల్ ఐ స్కీం కింద ప్రోత్సాహకాలు.
ఇంకా, దేశంలో ఎలక్ట్రిక్ వాహనాలను స్వీకరించడానికి ప్రభుత్వం ఈ క్రింది చర్యలు తీసుకుంది:
దేశంలో ఎలక్ట్రిక్/హైబ్రిడ్ వెహికల్స్  దత్తత ను ప్రోత్సహించడానికి 2015లో ఎలక్ట్రిక్ వెహికల్స్ వేగవంతమైన దత్తత ,తయారీ. పథకం
దేశంలో బ్యాటరీ ధరలను తగ్గించడానికి దేశంలో అడ్వాన్స్ డ్ కెమిస్ట్రీ సెల్  తయారీ కోసం ప్రొడక్షన్ లింక్డ్ ఇన్సెంటివ్  పథకానికి ప్రభుత్వం 2021 మే 12న ఆమోదం తెలిపింది.
ఆటోమొబైల్ , ఆటో కాంపోనెంట్ల కోసం ఐదు సంవత్సరాల కాలానికి రూ. 25,938 కోట్ల బడ్జెట్ వ్యయంతో సెప్టెంబర్ 15, 2021న ఆమోదం పొందిన ప్రొడక్షన్ లింక్డ్ ఇన్సెంటివ్  స్కీం ను ఎలక్ట్రిక్ వాహనాలకు వర్తింప చేస్తారు.
ఎలక్ట్రిక్ వాహనాలపై జిఎస్ టి 12% నుంచి 5%కి తగ్గించారు. ఎలక్ట్రిక్ వాహనాల ఛార్జర్లు/ఛార్జింగ్ స్టేషన్లపై జిఎస్ టిని 18% నుంచి 5%కి తగ్గించారు.
బ్యాటరీతో నడిచే వాహనాలకు గ్రీన్ లైసెన్స్ ప్లేట్లు ఇస్తామని, , పర్మిట్ ఆవశ్యకతల నుంచి మినహాయింపు ఇవ్వనున్నట్లు రోడ్డు రవాణా రహదారుల మంత్రిత్వ శాఖ  ప్రకటించింది.
ఈవీలపై రహదారి పన్నును మాఫీ చేయాలని రాష్ట్రాలకు సలహా ఇస్తూ ఎంఓఆర్ టిహెచ్ ఒక నోటిఫికేషన్ జారీ చేసింది, ఇది ఈవిల ప్రారంభ ఖర్చును తగ్గించడానికి సహాయపడుతుంది.
భారీ పరిశ్రమల శాఖ మంత్రి శ్రీ క్రిషన్ పాల్ గుర్జార్ ఈ రోజు లోక్ సభలో లిఖితపూర్వక సమాధానంలో ఈ సమాచారాన్ని ఇచ్చారు.
రసాయనాలు, ఎరువుల మంత్రిత్వ శాఖ
కోవిడ్ -19 మహమ్మారి నేపథ్యంలో దేశవ్యాప్తంగా లాక్ డౌన్ పాటిస్తున్నప్పటికినీ రైతుల అవసరాలకు
సరిపడే రీతిలో ఎరువుల ఉత్పత్తి, రవాణా సాగుతున్నాయి
ఏప్రిల్ 17వ తేదీన అధిక సంఖ్యలో 41 ఎరువుల రైళ్లు ప్లాంట్లు మరియు రేవుల నుంచి తరలివెళ్లాయి
లాక్ డౌన్ సమయంలో ఒక్కరోజులో జరిగిన రవాణాలలో ఇది అత్యధికం
జాతీయ స్థాయిలో కోవిడ్ -19 లాక్ డౌన్ కారణంగా రాకపోకలపై ఆంక్షలు ఉన్నప్పటికినీ రైతుల ఎరువుల అవసరాలను తీర్చడానికి వీలుగా ఎరువుల శాఖ, రైల్వేలు, రాష్ట్రాలు, ఓడరేవులు సమన్వయంతో ఎరువుల ఉత్పత్తి మరియు సరఫరా జరుపుతున్నాయి. లాక్ డౌన్ అమలులో ఉన్న గత శుక్రవారం 17. 4. 2020న అత్యధికంగా 41 ఎరువుల రైళ్లు తరలివెళ్లాయి. లాక్ డౌన్ సమయంలో ఒక్కరోజులో ఇంత అత్యధికంగా రవాణా జరగడం ఇదే మొదటిసారి.
ఎరువుల రవాణాకు సంబంధించిన సమాచారం వెల్లడిస్తూ కేంద్ర రసాయనాలు ఎరువుల శాఖ మంత్రి శ్రీ డి.వి. సదానంద్ గౌడ 'నాట్లు వేయడానికి ముందే రైతులకు ఎరువులు లభ్యమయ్యేట్లు చూసేందుకు మేము కట్టుబడి ఉన్నాం. లాక్ డౌన్ సమయంలో నిన్న అత్యధికంగా 41 ఎరువుల రైళ్లు ప్లాంట్లు మరియు రేవుల నుంచి తరలివెళ్లాయి. ఒక్కరోజులో జరిగిన రవాణాలో ఇది అత్యధికం" అని శనివారం సాయంత్రం బాగా పొద్దుపోయాక ట్వీట్ చేశారు.
వచ్చే ఖరీఫ్ పంట కాలంలో రైతులకు తగిన పరిమాణంలో ఎరువులు లభ్యమయ్యేలా చూస్తామని మంత్రి ఇదివరకే ఇచ్చిన హామీకి అనుగుణంగా ఎరువుల రవాణా మామూలు రోజుల మాదిరిగానే జరుగుతున్నది.
దేశంలో ఎరువుల సమస్య లేదనీ, ఎవరూ భయపడాల్సిన పని లేదని కేంద్ర మంత్రి అన్నారు. రాష్ట్రాల వద్ద తగిన మొత్తంలో ఎరువుల నిల్వలు ఉన్నాయని చెబుతూ, రాష్ట్రాల వ్యవసాయ మంత్రులతో ఎప్పటికప్పుడు సంప్రదింపులు జరుపుతూ నిల్వల పరిస్థితిని తెలుసుకుంటున్నామని శ్రీ గౌడ అన్నారు.
లాక్ డౌన్ ప్రభావం వ్యవసాయ రంగంపై పడకుండా అడ్డుకునేందుకు నిత్యావసర సరుకుల చట్టం ప్రకారం దేశంలో ఎరువుల ఫ్యాక్టరీలు పనిచేసేందుకు భారత ప్రభుత్వం అనుమతి ఇచ్చింది.
రహదారి రవాణా, హైవేల మంత్రిత్వ శాఖ
మోటార్ వాహనాల  బిల్లు, 2019 కి సవరణ లు చేసిన సంగతి ని మంత్రిమండలి కి దృష్టి కి తీసుకుపోవడమైంది
మోటార్ వాహనాల  బిల్లు, 2019 కి చేసిన సవరణల కు రాజ్య సభ ఆమోదం లభించిందన్న సమాచారాన్ని ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం దృష్టి కి తీసుకుపోవడమైంది.
కేంద్ర ప్రభుత్వం జాతీయ రవాణా విధానాని కి రూపకల్పన చేసేటపుడు, అలాగే కేంద్ర ప్రభుత్వం జాతీయ, బహుళ విధ ఇంకా రాష్ట్రాల మధ్య ప్రయాణికుల ను, వస్తువుల ను రవాణా చేయడానికి సంబంధించిన పథకాల ను రూపొందించేటపుడు రాష్ట్ర ప్రభుత్వాలు సమ్మతించేందుకు ఈ సవరణ లు మార్గాన్ని సుగమం చేస్తాయి.
(
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 188.65 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 17,801
మొత్తం కేసుల్లో క్రియాశీల కేసులు 0.04%
ప్రస్తుత రికవరీ రేటు 98.74%
గత 24 గంటల్లో 2,496 మంది కోలుకున్నారు. దీంతో, కోలుకున్నవారి మొత్తం సంఖ్య 4,25,30,622 కు పెరిగింది.
గత 24 గంటల్లో 3,377 కొత్త కేసులు నమోదయ్యాయి.
రోజువారీ పాజిటివిటీ రేటు 0.71%
వారపు పాజిటివిటీ రేటు 0.63%
గత 24 గంటల్లో చేసిన 4,73,635 కొవిడ్ పరీక్షలతో కలిపి ఇప్పటివరకు 83.69 కోట్ల పరీక్షలు చేశారు.
సమాచార, ప్రసార మంత్రిత్వ శాఖ
ఐ&బీ మంత్రిత్వ శాఖ పరిధిలోని ఛండీగఢ్ రీజినల్ అవుట్రీచ్ బ్యూరో ద్వారా "ఆజాది కా అమృత్ మహోత్సవ్" పై రెండు రోజుల అవుట్రీచ్ కార్యక్రమం
75 సంవత్సరాల భారత స్వాతంత్య్ర వేడుకల సందర్భంగా భారత ప్రభుత్వం "ఆజాదీ కా అమృత్ మహోత్సవం" నిర్వహిస్తోంది. ఈ వేడుకలో భాగంగా కేంద్ర
సమాచార మరియు ప్రసార మంత్రిత్వ శాఖ కింద పని చేసే ఛండీగఢ్
ప్రాంతీయ అవుట్రీచ్ బ్యూరో  ఆగస్టు 26, 27, 2021 తేదీలలో రెండు రోజుల అవుట్ రీచ్ కార్యక్రమాన్ని నిర్వహిస్తోంది. ఛండీగఢ్లోని నెహ్రూ యువ కేంద్ర సంఘం  రాష్ట్ర డైరెక్టర్ బిక్రమ్ సింగ్ గిల్ ఆగస్టు 26, 2021 న చండీగఢ్లోని విలేజ్ బురైల్లో ఈ అవుట్ రీచ్ కార్యక్రమాన్ని ప్రారంభిస్తారు.
ఎన్వైకేఎస్ చండీగఢ్ జిల్లా విభాగం యువ అధికారి శ్రీమతి సంజన వాట్స్.. నేతృత్వంలోని ఎన్ఎస్ఎస్ వాలంటీర్ల బృందం కూడా వివిధ కార్యక్రమాలలో పాల్గొంటారు. ఆగస్టు 27న ఫిట్ ఇండియా ఫ్రీడమ్ రన్, చండీగఢ్ లోని సుఖ్నా సరస్సు నుండి ప్రారంభమవుతుంది. దీనిని ఛండీగఢ్ మున్సిపల్ కార్పోరేషన్కు చెందిన మేయర్ శ్రీ. రవి కాంత్ శర్మ జెండా ఊపి ప్రారంభించనున్నారు. ఈ సందర్భంగా చిత్రలేఖన పోటీ, క్విజ్ పోటీ, ఫ్యాన్సీ డ్రెస్ కాంపిటీషన్, దేశభక్తి పాటల పోటీ, సాంస్కృతిక కార్యక్రమాలు, ఫిట్ ఇండియా ఫ్రీడమ్ రన్, భారత స్వాతంత్య్ర పోరాటంలో అప్రకటిత వీరులను సన్మానించడం వంటి కార్యక్రమాలు రేపటి నుండి ప్రారంభమవుతాయి. జిల్లాలో స్వాతంత్య్ర పోరాటం, ప్రముఖ సంఘటనలు మరియు చారిత్రక ప్రదేశాలపై ఉపన్యాసాలు కూడా ఈ అవుట్ రీచ్ కార్యక్రమంలో ప్రణాళిక చేయబడ్డాయి.
హోం మంత్రిత్వ శాఖ
నేషనల్ సెక్యూరిటీ గార్డ్ రైజింగ్ డే
ఎన్ఎస్జీ ‘మిషన్ గ్రీన్ ఆరావళి' ను ప్రశంసించిన కేంద్ర హోంశాఖ సహాయ మంత్రి శ్రీ జి. కిషన్ రెడ్డి
ఆరావళి కొండల్లో పచ్చదనం పెంచడానికి 'మిషన్ గ్రీన్ ఆరావళి' పేరుతో జాతీయ భద్రతా దళం చేస్తున్న కృషిని కేంద్ర హోంశాఖ సహాయ మంత్రి శ్రీ జి. కిషన్ రెడ్డి ప్రశంసించారు. ఈ కార్యక్రమంలో భాగంగా కొద్దీ నెలల్లోనే ఎన్ఎస్జి కమాండోలు రెండు లక్షలకు పైగా మొక్కలను నాటారు. ఎన్ఎస్జి 36 వ ఆవిర్భావ దినోత్సవ వేడుకల్లో ముఖ్య అతిథిగా హాజరైన శ్రీ కిషన్ రెడ్డి, సిబ్బంది, వారి కుటుంబాలను ఉద్దేశించి ప్రసంగిస్తూ, "సర్వత్ర సర్వోత్తం సురక్ష" అనే తమ నినాదానికి అనుగుణంగా జీవిస్తున్న అధికారులను, సిబ్బందిని అభినందించారు.
శ్రీ కిషన్ రెడ్డి మాట్లాడుతూ ఎన్ఎస్జి కేవలం ఒక సంస్థ మాత్రమే కాదని, ఒక అత్యంత-సమర్థవంతమైన వ్యక్తుల బృందమని, మన దేశాన్ని, మన పౌరులని రక్షించడం కోసం వీరు తుది శ్వాస వరకు పట్టు వదలకుండా పోరాడతారని, వారి సేవల్ని కొనియాడారు . ఈ కారణంగానే, ఎన్ఎస్జి ప్రతి పౌరుడి హృదయంలో ప్రత్యేక స్థానం పొందింది అని, శ్రీ కిషన్ రెడ్డి పేర్కొన్నారు.
ప్రధానమంత్రి శ్రీ నరేంద్ర మోదీ, హోంమంత్రి శ్రీ అమిత్ షా నాయకత్వంలోని, దూరదృష్టి గల కేంద్ర ప్రభుత్వం, దేశమే మొదటి ప్రాధాన్యంగా పనిచేస్తోందని మంత్రి సభకు తెలియజేశారు. గత అనుభవాలను, భవిష్యత్ సవాళ్ళను దృష్టిలో ఉంచుకొని, అత్యాధునిక సాంకేతిక పరిజ్ఞానం, వేగవంతమైన వాహనాలు, ఆధునిక ఆయుధాలతో ఎన్ఎస్జిని, కేంద్రం బలోపేతం చేస్తోందని తెలిపారు. జాతీయ భద్రతా దళాన్ని మరింత ధృఢంగా చేయడంలో ప్రభుత్వం ఎల్లప్పుడూ పూర్తి మద్దతు ఇస్తుందని కేంద్ర మంత్రి ఈ సందర్భంగా హామీ ఇచ్చారు.
అంతకుముందు, డైరెక్టర్ జనరల్ శ్రీ సుర్జీత్ సింగ్ దేస్వాల్ ముఖ్య అతిథి శ్రీ కిషన్ రెడ్డి గారికి స్వాగతం పలుకుతూ, ఆయన తన విలువైన సమయాన్ని కేటాయించినందుకు, ఇంకా ఎన్ఎస్జి సిబ్బంది మనోధైర్యాన్ని పెంచుతున్నందుకు కృతజ్ఞతలు తెలిపారు. గత కొన్ని సంవత్సరాలుగా కౌంటర్ టెర్రరిజం, కౌంటర్ హైజాకింగ్, అత్యంత ముప్పు గల వ్యక్తుల రక్షణ , రాష్ట్ర పోలీసు దళాల సామర్థ్యాన్ని పెంపొందించడం వంటి వృత్తిపరమైన రంగాల్లో ఎన్ఎస్జి ఏ విధంగా విజయాలు నమోదు చేసిందో డిజి మంత్రికి వివరించారు. ప్రపంచ స్థాయిలో శూన్య లోపం దళంగా ఉంటూ, కఠిన పరిస్థితుల్లో వృత్తిపరమైన నైపుణ్యం కనబరుస్తూ, తమ ప్రభావాన్ని చూపిస్తోందని, ఎప్పటికప్పుడు అత్యాధునిక ఆయుధాలు, సామాగ్రిని సమకూర్చుకుంటూ వేగంగా ముందుకు వెళ్తోందని డిజీ పేర్కొన్నారు. ఎన్ఎస్జి తమ క్రమశిక్షణను కొనసాగిస్తూ, దానికి కేటాయించిన ఏ పనినైనా చేయడానికి సిద్ధంగా ఉందని ఈ సందర్భంగా ఆయన హామీ ఇచ్చారు.
గౌరవ కేంద్ర హోంశాఖ సహాయ మంత్రి, దేశ ప్రయోజనాలను పరిరక్షించుకుంటూ ప్రాణాలు అర్పించిన అమరవీరులకు గౌరవ చిహ్నంగా ‘‘ శౌర్య స్థల్ ’’ వద్ద పుష్ప గుచ్చం ఉంచి నివాళులు అర్పించారు. ఎన్ఎస్జికి చెందిన 19 మంది అమరవీరులకు అంకితం చేసిన ‘‘శౌర్య’’ పుస్తకాన్ని ఆయన విడుదల చేశారు. ఈ సందర్భంగా శ్రీ కిషన్ రెడ్డి ఎన్ఎస్జి సిబ్బందికి పోలీసు పతకాలు, అవార్డులు అందజేశారు. మన దేశపు అత్యుత్తమ అత్యవసర దళం, ఎన్ఎస్జి యొక్క 36 వ రైజింగ్ డే ను మనేసర్లో ఎంతో ఉత్సుకతతో, ఉత్సాహంగా జరుపుకున్నారు.
విద్యుత్తు మంత్రిత్వ శాఖ
కేరళలో జలవిద్యుత్ సామర్థ్యాన్ని వేగవంతం చేయటానికి కేరళ విద్యుత్ బోర్డుకు ఎన్ హెచ్ పీసీ కన్సల్టెన్సీ సేవలు
కేరళలో జలవిద్యుత్ సామర్థ్యాన్ని వేగవంతం చేయటానికి కేరళ విద్యుత్ బోర్డుకు ఎన్ హెచ్ పీసీ కన్సల్టెన్సీ సేవలు అందించాలని నిర్ణయించింది. ఈ మేరకు కేరళ రాష్ట్ర విద్యుత్ బోర్డుకు, ఎన్ హెచ్ పీసీకి మధ్య ఒప్పందం కుదిరింది. ఈ అవగాహనా ఒప్పందం ప్రకారం కేరళ విద్యుత్ బోర్డు ప్రస్తుతం నిర్వహిస్తున్న ప్రాజెక్టుల, చేపట్టబోయే ప్రాజెక్టుల డిజైన్లను పరిశీలించటం, సవరణలు, సూచనలు చేయటం ఎన్ హెచ్ పీసీ బాధ్యత. ఒప్పందం కింద ఎన్ హెచ్ పీసీ, కేరళ రాష్ట్ర విద్యుత్ బోర్డు ఆ రాష్ట్రంలో జల విద్యుత్ అవకాశాలను పరిశీలించి సాంకేతికంగా, వాణిజ్యపరంగా గిట్టుబాటయ్యేలా ఉత్పత్తిని వేగవంతం చేయటం, కాలుష్య రహిత విద్యుత్ ఉత్పత్తి చేయటం ఇందులో కీలకం.
ఈ అవగాహనా ఒప్పందం మీద ఎన్ హెచ్ పీసీ ఎగ్జిక్యూటివ్ డైరెక్టర్  రజత గుప్తా, కేరళ రాష్ట్ర విద్యుత్ బోర్డు డైరెక్టర్  జి. రాధాకృష్ణన్ 2023 జూన్ 16 న సంతకం చేశారు.
ఈ ఒప్పందం సంతకానికి ముందు కేరళ రాష్ట్ర విద్యుత్ బోర్డు ఛైర్మన్, మేనేజింగ్ డైరెక్టర్ ఒక జరిగిన సమావేశం జరిగింది. ఈ సందర్భంగా ఎన్ హెచ్ పీసీ ఛైర్మన్, మేనేజింగ్ డైరెక్టర్ ఆర్ కె విష్ణోయ్ ని అభినందించారు. తమ విద్యుత్ బోర్డుతో చేతులు కలిపినందుకు ధన్యవాదాలు తెలియజేశారు. ఎన్ హెచ్ పీసీ సాంకేతిక నైపుణ్యం తమకు ఉపయోగపడుతుందని విశ్వాసం వ్యక్తం చేశారు.
హోం మంత్రిత్వ శాఖ
కోవిడ్ -19 ఉద్దీపన ప్యాకేజ్
కేంద్ర ప్రభుత్వం 2020 మార్చి 26న ప్రధానమంత్రి గరీబ్ కల్యాణ్ యొజన కింద పేద ప్రజలు కరోనావైరస్పై జరిపే పోరాటంలో తోడ్పడేందుకు 1.70 లక్షల కోట్ల రూపాయలను ప్రకటించింది. ఈ పథకం కింద 42 కోట్ల మంది పేద ప్రజలు 68,820 కోట్ల రూపాయల ఆర్ధిక సహాయాన్ని అందుకున్నారు.
రాష్ట్రాలు ప్రకృతి విపత్తు నిధి ని వాడుకునేందుకు 2020 మార్చి 14న కేంద్ర ప్రభుత్వం అనుమతిచ్చింది. క్వారంటైన్ సదుపాయాలు కల్పించడం, శాంపిళ్ల సేకరణ, స్క్రీనింగ్, అత్యవసర పరికరాల సేకరణ, కోవిడ్ 19 ల్యాబ్ల ఏర్పాటు వంటి వాటికోసం ఈ నిధులు వాడుకునేందుకు అనుమతిచ్చారు. ఆ తరువాత 2020 మార్చి 28న కేంద్ర ప్రభుత్వం రాష్ట్రప్రభుత్వాలు ఎస్.డి.ఆర్.ఎఫ్ వాడేందుకు కూడా అనుమతిచ్చింది. దీని కింద ఇళ్లులేని వారికి, వలస కార్మికులకు తాత్కాలిక వసతి , ఆహారం, దుస్తులు, వైద్య సంరక్షణ, తదితరాల కల్పనకు అనుమతిచ్చారు. రాష్ట్రాల నిధులకు తోడు కేంద్ర ప్రభుత్వం ముందస్తుగా ఎస్డిఆర్ ఎఫ్ నుంచి 11,092 కోట్ల రూపాయలు 2020 ఏప్రిల్ 3న విడుదల చేసింది.
కేంద్ర ఆరోగ్య కుటుంబ సంక్షేమ మంత్రిత్వశాఖ ఇండియా కోవిడ్ -19 ఎమర్జెన్సీ రెస్పాన్సు, హెల్త్ సిస్టమ్స్ సన్నద్ధతా ప్యాకేజ్ కింద 15,000 కోట్ల రూపాయలు మంజూరు చేసింది. ఈ ప్యాకేజ్ కింద రాష్ట్రాలు, కేంద్ర పాలిత ప్రాంతాలు కోవిడ్ -19కేసుల చికిత్సకు సంబంధించి ప్రత్యేక చికిత్సా సదుపాయాలు ఏ ర్పాటు చేసేందుకు, క్రిటికల్ కేర్, పరీక్షా సామర్ధ్యాల పెంపు, అవసరమైన మానవ వనరులకు తగిన శిక్షణ అందించడం, అవసరమైన పరికరాలు సమీకరించడం, కోవిడ్ 19 విధులలో పాల్గొంటున్న ఆరోగ్య సిబ్బంది కి రక్షణ ఉపకరణాలు అందించడం వంటివి ఉన్నాయి.
దీనికితోడు, రాష్ట్ర ప్రభుత్వాలు 2020-21 సంవత్సరానికి రాష్ట్ర దేశీయ ఉత్పత్తి లో రెండు శాతం పరిమితి వరకు అదనపు రుణాలు చేసేందుకు అనుమతించడం జరిగింది. జిఎస్డిపిలో 2 శాతం అదనపు రుణ పరిమితిలో 1,06,830 కోట్ల రూపాయల విలువగల 0.50 శాతం రుణానికి ఇప్పటికే ఆమోదం తెలపడం జరిగింది. 2020-21 సంవత్సరంలో ఓపెన్ మార్కెట్ రుణాలనుంచి వీటిని సమీకరించుకోవచ్చు.
ఈ విషయాన్ని కేంద్ర హోంశాఖ సహాయ మంత్రి శ్రీ నిత్యానంద్ రాయ్ లోక్సభలో ఒక లిఖితపూర్వక ప్రశ్నకు సమాధానంగా తెలిపారు.
ప్రధాన మంత్రి కార్యాలయం
పూర్వ ప్రధాని శ్రీమతి ఇందిరా గాంధీ కి ఆమె వర్ధంతి నాడు శ్రద్ధాంజలి ఘటించిన ప్రధాన మంత్రి
పూర్వ ప్రధాని శ్రీమతి ఇందిరా గాంధీ కి ఆమె వర్ధంతి సందర్భం లో ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు.
ప్రధాన మంత్రి ఒక ట్వీట్ లో -
‘‘భారతదేశం పూర్వ ప్రధాని శ్రీమతి ఇందిరా గాంధీ గారి కి ఆమె వర్ధంతినాడు శ్రద్ధాంజలి ని సమర్పిస్తున్నాను’’ అని పేర్కొన్నారు.
రసాయనాలు, ఎరువుల మంత్రిత్వ శాఖ
సంక్షోభ సమయంలో సామాజిక సేవా కార్యక్రమాల్లో పాల్గొన్న సీపెట్  సంస్థ
రసాయనాలు మరియు పెట్రో రసాయనాల శాఖ పరిధిలోని కేంద్ర ప్లాస్టిక్ ఇంజనీరింగ్ మరియు టెక్నాలజీ సంస్థ  కోవిడ్ – 19 మహమ్మారి ప్రబలిన ఈ సంక్షోభ సమయంలో దేశవ్యాప్తంగా వివిధ రాష్ట్రాలలో ఉన్న తమ కేంద్రాల ద్వారా సామాజిక శ్రేయస్సు కోసం ఔదార్యంతో కార్యక్రమాలు చేపడుతున్నది.
ఈ కృషిలో భాగంగా గ్వాలియర్ లోని సీపెట్ కేంద్రం తమ నైపుణ్య శిక్షణా కేంద్రాన్ని జిల్లా మేజిస్ట్రేట్ /కలెక్టర్ కు అప్పగించింది. పారా మెడికల్ సిబ్బంది సేవలకు తోడుగా సీపెట్ సిబ్బందిని మరియు అధికారులను 24x7 సేవలు అందించడానికి నియమించడం ద్వారా 72 పడకలున్న క్వారెంటైన్ కేంద్రాన్ని సృష్టించారు.
అదేవిధంగా సీపెట్ భువనేశ్వర్ కేంద్రం కరోనా వ్యాప్తిని అరికట్టేందుకు మాస్కులు, శానిటైజర్లు, రోగక్రిమినాశకాలు మరియు నీళ్ళ సీసాలు పంపిణీ చేసింది. అంతేకాకుండా పరిశుభ్రత పాటించడం గురించి ప్రజలలో జాగృతి కలుగజేసేందుకు ప్రదర్శనలు ఇస్తోంది. భువనేశ్వర్ కేంద్రం ప్రపంచ ఆరోగ్య సంస్థ మార్గదర్శక సూత్రాల ప్రకారం మాస్కులు తయారు చేసి కోవిడ్-19 నుంచి కాపాడుకోవడం కోసం భద్రతాసిబ్బందికి, గృహనిర్వహణ సిబ్బందికి పంపిణీ చేసింది.
సీపెట్ ఉద్యోగులు స్వచ్చంధంగా ఒక రోజు వేతనం కోతకు అంగీకరించడం ద్వారా మొత్తం సంస్థ తరపున PM CARES నిధికి రూ. 18 లక్షల విరాళం ఇచ్చారు.
అదేవిధంగా వివిధ సీపెట్ కేంద్రాల ద్వారా ఆపన్నులకు, పేదలకు ఆహారం పంపిణీకి ప్రత్యేక యత్నాలు చేస్తున్నారు.
(Visitor Counter : 84
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఎం.ఎస్.ఎం.ఈ. జాతీయ మండలి  19వ సమావేశానికి అధ్యక్షత వహించిన - శ్రీ నారాయణ్ రాణే
గ్లోబల్ ఎంటర్ప్రెన్యూర్షిప్ మానిటర్  ఇండియా రిపోర్టు 2021-22 ని విడుదల చేసి, 8 లక్షల అనధికారిక మైక్రో ఎంటర్ప్రైజెస్ ని చేర్చడం ద్వారా క్రమబద్దీకరణ ప్రాజెక్టును ప్రారంభించిన - శ్రీ రాణే
ఈ రోజు న్యూఢిల్లీలో జరిగిన జాతీయ ఎం.ఎస్.ఎం.ఈ. మండలి  19వ సమావేశానికి కేంద్ర ఎం.ఎస్.ఎం.ఈ. శాఖ మంత్రి శ్రీ నారాయణ్ రాణే అధ్యక్షత వహించారు. కేంద్ర ఎం.ఎస్.ఎం.ఈ. శాఖ సహాయ మంత్రి శ్రీ భాను ప్రతాప్ సింగ్ వర్మ ఈ కార్యక్రమంలో పాల్గొన్నారు. కేంద్ర, రాష్ట్ర ప్రభుత్వాల సీనియర్ అధికారులు, వివిధ పరిశ్రమల సంఘాల ఆఫీస్ బేరర్లు, ఇతర ప్రతినిధులు కూడా ఈ సమావేశంలో పాల్గొన్నారు.
గ్లోబల్ ఎంటర్ప్రెన్యూర్షిప్ మానిటర్  ఇండియా రిపోర్టు 2021-22 ని కేంద్ర మంత్రి విడుదల చేశారు. జి.ఈ.ఎం. అనేది వ్యవస్థాపక కార్యకలాపాలు, దాని సంబంధిత భావనల పై అంతర్జాతీయంగా తులనాత్మక ప్రాథమిక సమాచారాన్ని సేకరించే లక్ష్యంతో జి.ఈ.ఎం. కన్సార్టియం నిర్వహించిన ప్రపంచ అధ్యయనం.
అనధికారిక సూక్ష్మ సంస్థలను అధికారిక పరిధిలోకి తీసుకు రావడానికి వీలుగా క్రమబద్ధీకరణ ప్రాజెక్టు అమలు చేయడం కోసం కేంద్ర ఎం.ఎస్.ఎం.ఈ. మంత్రిత్వ శాఖ, భారతీయ చిన్న తరహా పరిశ్రమల అభివృద్ధి బ్యాంకు  మధ్య ఒక అవగాహన ఒప్పందం కుదిరింది. 8 లక్షల అనధికారిక సూక్ష్మ సంస్థలను చేర్చడం ద్వారా క్రమబద్దీకరణ ప్రాజెక్టు ను కేంద్ర మంత్రి ప్రారంభించారు.
ఎం.ఎస్.ఎం.ఈ. ల అభివృద్ధికి సంబంధించి, 18వ సమావేశంలో చర్చించిన అన్ని అంశాలపై తీసుకున్న చర్యలను బోర్డు సమీక్షించింది. సమావేశంలో సభ్యులు చేసిన అన్ని విలువైన సూచనలను సముచితంగా పరిగణిస్తామని, ఐ.ఎం.ఈ. ల సమస్యలను పరిష్కరించడంపై ప్రత్యేక దృష్టి పెడతామని, సమావేశానికి అధ్యక్షత వహించిన శ్రీ నారాయణ్ రాణే, బోర్డుకు హామీ ఇచ్చారు. తలసరి ఆదాయాన్ని పెంచడం కోసం దేశీయ ఉత్పత్తిని పెంచడం పైన, అదేవిధంగా ప్రధానమంత్రి ఆత్మ-నిర్భర్-భారత్ కలను సాకారం చేయడం కోసం కృషి చేయడం పైన ఆయన ప్రత్యేక దృష్టి పెట్టారు. వీటిని సాధించడం కోసం, ఎం.ఎస్.ఎం.ఈ. లకు ఆర్థిక సహకారం అందించడంతో పాటు, వారి చెల్లింపు అవసరాలను సులభతరం చేయడం గురించి నొక్కి చెప్పారు. వ్యవస్థాపక నైపుణ్యాలను పెంపొందించడానికి, మరింత ఉపాధిని సృష్టించడానికి సమావేశంలో పాల్గొన్న భాగస్వాములందరి మద్దతును కూడా ఆయన అభ్యర్థించారు.
భారత పోటీ ప్రోత్సాహక సంఘం
ఇంటాస్ ఫార్మాస్యూటికల్ లిమిటెడ్ లో ఈక్విటీ వాటాలను కాంపిటీషన్ చట్టం, 2002లోని సెక్షన్ 31  కింద ప్లాటినమ్ జాస్మిన్ ఎ 2018 ట్రస్ట్  కొనుగోలు చేసేందుకు కమిషన్ ఆమోదం
ప్రతిపాదిత లావాదేవీలో ఇంటాస్కు చెందిన 3శాతం ఈక్విటీ వాటాలను   ప్లాటినమ్ ఔట్ ఔల్ కొనుగోలు చేసే సెకెండరీ అక్విసిషన్  ఉంటుంది.
ప్లాటినమ్ ఔల్
ప్లాటినమ్ ఔల్ అనేది అబుధాబీ గ్లోబల్ మార్కెట్లో  విలీనమైన పరిమిత పరిధి కలిగిన . ఎడిఐఎ అన్నది ఎమిరేట్ ఆఫ్ అబుధాబి ప్రభుత్వం ఏర్పాటు చేసిన స్వతంత్ర పెట్టుబడి సంస్థ.
ఇంటాస్
ఫార్మాస్యూటికల్ ఫార్ములేషన్స్  అభివృద్ధి, ఉత్పత్తి, మార్కెటింగ్లో నిమగ్నమైన పబ్లిక్ కంపెనీ ఇంటాస్. ఇది ఇంటాస్ గ్రూప్కు అంతిమ మాతృ సంస్థ. ఇంటాస్ ఉత్పత్తులు భారతదేశ వ్యాప్తంగా ఉనికిని కలిగి ఉండటమే కాక, భారతదేశంలో ఉన్న తన ఉత్పత్తి సంస్థల నుంచి అంతర్జాతీయంగా ప్రత్యేక & జెనరిక్ ఔషధాలను ఎగుమతి చేసే విస్త్రతమైన పోర్ట్ఫోలియోను కలిగి ఉంది.
కమిషన్ త్వరలోనే వివరణాత్మక ఉత్తర్వులను జారీ చేయనుంది.